АҞӘА, ԥхынҷкәын 1 – Sputnik, Бадраҟ Аҩӡба. Аинтернет-проваидер Абаза Телеком ахакертә жәылара азуын ҳәа ирҳәо мцуп ҳәа ахнаҳәаауеит Sputnik акорреспондент иҿы.
Абаза Телеком ахакертә жәылара азуын ҳәа ацәажәарақәа цәырҵит аҭыԥантәи ателеграм-каналқәа рҿы абҵара 30 рзы. Убри аан иҳәан абонентцәа ирызку адыррақәа аҳақәа рҿы иаларҵәан ҳәа.
"Ҳара ателеграм каналқәа ринформациа ашьҭахь амаҵзуратә ҭҵаара мҩаԥаагеит. Уи аихшьаалақәа ҟаҳҵеит, аха аинформациа шиашамыз аабеит. Ҳара ҳазыхиоуп зегь аус рыцура",- рҳәеит аилахәыраҿы.
Аинтернет-проваидер Абаза Телеком Аԥсны аус ауеит 2013 шықәса раахыс.